title: Coraciiformes
text: As coraciformes (nombre scientifico, en latín: Coraciiformes (FORBES, 1884)) son una orden d'aus neognatas voladeras, con costumbres diversos. A suya familia tipo ye Coraciidae.
  
  Adintro d'ella se clasifica 6 familias<ref name=Ecoregistros> [http://www.ecoregistros.org/site/orden.php?id=22 Orden: Coraciiformes], consultada o 23 de setiembre de 2018.</ref> y entre ellas se i troba aus comuns en as nuestras latitutz, como o martín pescador, o gai azul u as diferents especies d'abellaruelos (familia Meropidae).
  
  En as taxonomías que siguen a clasificación de Sibley-Ahlquist, especialment en l'ambito academico estausunidense, en Canadá y en America Latina, a orden ye deseparada en dos, con parte d'as familias en a orden proposada Bucerotiformes, mientres que en as taxonomías clasicas que se fa en a tradición europea encara se gosa trobar as familias chuntas en Coraciiformes.
  
   Caracteristicas 
  
  As coraciformes son aus voladeras de mida mediana u gran. O martín pescador (Alcedo atthis'') ye una d'as especies más chicas, con arredol de 20 cm de largaria, pero a orden tamién concabe especies de calaus que pasan d'o metro de largo.
  
  As patas son curtas u moderadament largas, con zarpas de tres didos ta debant y uno ta dezaga (sindactilia), prensils, y as unglas robustas, una miqueta curvadas menos en o dido zaguero, que puet estar más recta.
  
  Os picos son de curtos y robustos dica moderadament largos. A coda tamién varía de curta dica muit larga en función d'a especie. As alas son amplas, arrondiadetas en unas especies, u largas y rematadas en puncha en unas atras.
  
  A poca compactación entre os caracters definitorios d'ista orden, con (bellas vegadas) diferencias ostentosas entre familias, ye una d'as razons por as quals ha estau revisada en as succesivas clasificacions y muitos consideran que os miembros d'a orden Bucerotiformes mereixen estar en una orden desalpartada.
  
  Referencias
  
  Se veiga tamién 
  
  Bucerotiformes
  
  Vinclos externos 
  
  Ordens d'aus
  Aves